Turnover Tax - Sesotho
SARS Home > Types of Tax > Turnover Tax > Turnover Tax - Sesotho
LEKGETHO LA TJHELETE E KENENG
Lekgetho la tjhelete e keneng ke mokgwatshebetso o nolofaditsweng oo maikemisetso ka ona e leng ho nolofaletsa dikgwebo tse nnyane hore di kgone ho kgotsofatsa boitlamo ba tsona ba lekgetho. Mokgwatshebetso wa Lekgetho la tjhelete e keneng le nka sebaka sa Lekgetho la Lekeno, Lekgetho la Nakwana, Lekgetho la Kuno e entsweng ka mora thekiso ya dithoto le Lekgetho la Di-dividente bakeng sa dikgwebo tse nnyane tse monyetleng wa tjhelete e keng kgwebong ya R1 million kapa e ka tlase ho mona. Kgwebo e nnyane e ngodiseditsweng lekgetho la tjhelete e keneng, le ha ho le jwalo, e ka ikgethela ho dula e le mokgwatshebetsong wa VAT (ho tloha ka la 1 Tlhakubele 2012).
Lekgetho la tjhelete e keneng le sebetswa palo ka ho sebedisa sekgahla sa lekgetho hodima tjhelete e keneng ya kgwebo e nnyane e ka lefiswang lekgetho. Dikgahla tsena di sebetsa selemong sefe kapa sefe sa hlahlobo se felang nakong ya dikgwedi tse 12 mafelong a la 28 Hlakola 2018:
Tjhelete e keneng (R)​
​Sekgahla sa lekgetho (R)
335 001 - 500 000​
​1% ya R1 ka nngwe e ka hodimo ho 335 000
​1 650 + 2% ya bokaalo bo ka hodimo ho 500 000
750 001 le ka hodimo​
​6 650 + 3% ya bokaalo bo ka hodimo ho 750 000
Tafole ya 1: Dikgahla tsa Lekgetho la Tjhelete e Keneng tsa selemo sefe kapa sefe sa hlahlobo se felang nakong ya dikgwedi tse 12 mafelong a la 28 Hlakola 2018.
Kgwebo e nnyane e nang le lekeno la R1 million selemo ka seng kapa le ka tlase ho mona. Balefalekgetho ba latelang ba ka ba monyetleng wa sena:
Beng ba dikgwebo ka bonnotshi ba bona (sole proprietors)
O ka ingodisa jwang?
Mokgwa wa ho ingodisetsa Lekgetho la Tjhelete e Keneng:
Ako etse teko e potlakileng ho bona hore na o feela o le monyetleng wa lekgetho la tjhelete e keneng
Ho fumana lesedi le fetang lena mabapi le ho ingodisa
O lefa jwang?
Tefo ya pele e mahareng a selemo sa lekgetho ka letsatsi la ho qetela la Phato ke hore ka la 29 Phato 2014 ho TT02 - Tsebiso ya Tefo ya Lekgetho la Tjhelete e Keneng
Tefo ya bobedi e mafelong a selemo sa lekgetho ka letsatsi la ho qetela la Hlakola ke hore ka la 27 Hlakola 2015 ho TT02 - Tsebiso ya Tefo ya Lekgetho la Tjhelete e Keneng
Tefo ya ho qetela e ka mora TT03 ya selemo ka seng - Kgutliso ya Lekgetho la Tjhelete e Keneng le a nyehelwa mme le a sebetswa
Ho fumana lesedi le fetang lena
Ke direkoto dife tse lokelang ho bolokwa?
Molemo o moholo wa lekgetho la tjhelete e keneng ke ditlhoko tse fokotsehileng tsa ho boloka direkoto. Ho tlameha hore ho bolokwe direkoto tse latelang:
Direkoto tsa bokaalo bohle bo fumanweng;
Direkoto tsa di-dividente tse tsebahaditsweng;
Lenane la thepa ka nngwe la theko e fetang R10,000 mafelong a selemo sa hlahlobo mmoho le tsa dikoloto tse fetang R10,000.
Ho nkela hloohong ditshenyehelo tsa tlwaelo tse bang teng kgwebong e nnyane le ho fedisa tlhokeho ya poloko e tebileng ya direkoto bakeng sa ditshenyehelo tsa lekgetho tse ka hulwang, dikgahla tsa lekgetho la tjhelete e keneng di tlasana papisong le dikgahla tsa lekgetho tse fumanehang tlasa mokgwatshebetso o tlwaelehileng wa lekgetho.
Tsena tse latelang di tla o thusa ho tse mabapi le poloko ya direkoto:
Buka ya tshebetso ya poloko ya dibuka bakeng sa batho ka bomong le bolekane
Buka ya tshebetso ya poloko ya dibuka bakeng sa dikoporasi tse kwetsweng, dikhampani le dihlopha tsa boikopanyi
Last Updated: 19/01/2018 10:51 AM ​